Държавен вестник, бр. 70, 2016 г., стр. 5

БРОЙ  70	
Д Ъ Р Ж А В Е Н  В Е С Т Н И К 	
СТР.  5  
МИНИСТЕРСТВА 
И ДРУГИ ВЕДОМСТВА
МИНИСТЕРСТВО
НА ФИНАНСИТЕ
Правилник за допълнение на Правилника за 
прилагане на Закона за данък върху добаве­
ната стойност (обн., ДВ, бр. 76 от 2006 г.; изм. 
и доп., бр. 101 от 2006 г., бр. 3 и 16 от 2007 г., 
бр. 39 и 71 от 2008 г.; доп., бр. 105 от 2008 г.; 
изм. и доп., бр. 4 от 2009 г.; изм., бр. 100 от 
2009 г.; изм. и доп., бр. 6 от 2010 г., бр. 10 и 
84 от 2011 г., бр. 15 от 2012 г.; попр., бр. 16 
от 2012 г.; изм. и доп., бр. 20 и 110 от 2013 г., 
бр. 1 от 2015 г. и бр. 8 от 2016 г.)
§ 1. Създава се глава седемнадесета „а“ 
„ПРЕДОСТАВЯНЕ, ОСВОБОЖДАВАНЕ 
И УСВОЯВАНЕ НА ОБЕЗПЕЧЕНИЕ ПО 
ЧЛ. 176В ОТ ЗАКОНА ПРИ ДОСТАВКИ НА 
ТЕЧНИ ГОРИВА“ с чл. 111б – 111з:
„ Г л а в а  с е д е м н а д е с е т а  „ а “
ПРЕДОСТАВЯНЕ, ОСВОБОЖДАВАНЕ 
И УСВОЯВАНЕ НА ОБЕЗПЕЧЕНИЕ ПО 
ЧЛ. 176В ОТ ЗАКОНА ПРИ ДОСТАВКИ НА 
ТЕЧНИ ГОРИВА
Заявление за предоставяне на обезпечение при 
доставки на течни горива
Чл. 111б. (1) В случаите на чл. 176в, ал. 1 
от закона всяко данъчно задължено лице при 
предоставяне на обезпечение за доставки на 
течни горива, посочени в приложение № 35, е 
длъжно да подаде заявление по образец – при­
ложение № 36.
(2) Заявлението по ал. 1 се подава в ком­
петентната териториална дирекция на Наци­
оналната агенция за приходите по чл. 8 от 
Данъчно-осигурителния процесуален кодекс 
в 7-дневен срок преди настъпване на обстоя­
телствата по чл. 176в, ал. 5, т. 1 – 3 от закона.
(3) В зависимост от вида на предоставеното 
обезпечение към заявлението се прилагат:
1. при обезпечение в пари – копие от пла­
тежното нареждане за внесената сума;
2. при държавни ценни книжа – извлече­
ние от индивидуалната сметка на лицето от 
регистъра по чл. 24 от Наредба № 5 от 2007 г. 
за реда и условията за придобиване, регистри­
ране, изплащане и търговия с държавни ценни 
книжа (обн., ДВ, бр. 85 от 2007 г.; изм. и доп., 
бр. 100 от 2013 г., бр. 56 от 2015 г.), наричана 
по-долу „Наредба № 5 от 2007 г.“, издадено от 
поддепозитаря на държавните ценни книжа, 
както и документ от лицето, водещо регистъра 
на държавни ценни книжа, удостоверяващ 
липсата на наложен залог или предходен за­
пор от друг кредитор върху предлаганите за 
обезпечение държавни ценни книжа;
3. при банкова гаранция – оригинал на 
банковата гаранция.
Видове обезпечения
Чл. 111в. (1) При предоставяне на обезпе­
чение в пари лицето внася обезпечението в 
български левове по сметка на компетентната 
териториална дирекция на Националната 
агенция за приходите.
(2) При предоставяне на обезпечение в 
държавни ценни книжа в срока по чл. 176в, 
ал. 5 от закона се налага запор от публичен 
изпълнител по реда на чл. 203, ал. 4 от Да­
нъчно-осигурителния процесуален кодекс 
върху държавните ценни книжа, които се 
предоставят за обезпечение.
(3) При предоставяне на обезпечение в 
безусловна и неотменяема банкова гаранция 
банката се задължава безусловно и неотменя­
емо да заплати при първо писмено поискване 
от компетентната териториална дирекция на 
Националната агенция за приходите сумата, 
посочена в искането, до размера на гаранцията.
(4) Срокът на действие на обезпечението 
не може да бъде по-кратък от една година, 
смятано от датата на подаване на заявлението 
по чл. 111б, ал. 1.
Промяна на размера на обезпечението
Чл. 111г. (1) При промяна на обстоятел­
ствата, които са от значение за определяне 
размера на обезпечението, лицето предоставя 
ново обезпечение и подава в 7-дневен срок 
преди промяната по реда на чл. 111б, ал. 2 и 3 
ново заявление по образец – приложение № 36.
(2) Когато данъчната основа на облагаемите 
доставки/вътреобщностните придобивания на 
течни горива или стойността на получените 
течни горива, освободени за потребление за 
текущия данъчен период, надхвърли размера 
на данъчната основа на облагаемите достав­
ки, вътреобщностните придобивания или 
стойността на течните горива, освободени за 
потребление, за които е предоставено вече 
обезпечение, се предоставя ново обезпечение 
или допълнение към вече предоставеното 
обезпечение. Новото обезпечение е в размер 
не по-малък от 20 на сто от данъчната основа 
на облагаемите доставки/вътреобщностните 
придобивания на течни горива или стойността 
на получените течни горива, освободени за 
потребление за тукущия данъчен период, но 
не по-малко от 50 хил. лв.
(3) Когато данъчната основа на облагаемите 
доставки/вътреобщностните придобивания на 
течни горива или стойността на получените 
течни горива, освободени за потребление 
за текущия данъчен период, е в по-малък 
размер от данъчната основа на облагаемите 
доставки, вътреобщностните придобивания 
или стойността на течните горива, освободени 
за потребление, за които е предоставено вече 
обезпечение, може да се предостави ново обез­
печение в съответния размер или да се поиска 
частично освобождаване на предоставеното 
обезпечение. Новото обезпечение е в размер 
не по-малък от 20 на сто от данъчната основа 
на облагаемите доставки/вътреобщностните 
придобивания на течни горива или стойността